
1) Omul este o şoaptă mincinoasă a Creaţiei 


Răstigniţi pe mormintele propriilor Aspiraţii, 
ne ascundem Cimitirele Cuvintelor, 
printre buruienile întâmplărilor, 
cărora le suntem datori, 
cu o Moarte, 

izvorâtă din adâncurile Fiinţei, 

Iluziilor Non-Sensurilor Existenţei, 
în care ne-am întrupat, 

Visele Amintirilor din Viitor, 
în mugurii otrăviţi ai Durerii, 
fără să ştim vreodată, 
că respirăm un Compromis, 
ce a devenit Speranţa deşartă, 
că ne vom învinge pe noi înşine, 
ignorând cu desăvârşire, 

Condiţia Umană, 
prin care, 

Omul este o şoaptă mincinoasă a Creaţiei, 
pe care a greşit-o Dumnezeu, 
atunci când s-a simţit prea Singur, 
fără de Suferinţa noastră, 

şi a decis să ne clădească din temelii, 
Disperarea, 

pe care să o îmbrăcăm, 
în decursul Iluziilor Vieţii noastre tulburi, 
din fântâna veşnic secată de Fericire, 
a Destinului. 

2) Mă aştept 


Părăsit de mine însumi, 
mă aştept, 

la colţurile străzilor veştejite, 
ale Sufletului meu, 
sperând că-mi voi reîntâlni Fiinţa, 
pierdută prin buzunarele Timpului, 
la Jocurile de Pustiu, 
ale Disperării, 

din care mi-am clădit palatul Disperării, 
devenind cel mai bogat, 
în Suferinţă, 
din întreaga Gară, 
a Păcatelor Originare, 
unde Lumea îşi aşteaptă tăcută, 

Trenul Morţii, 

pe care Iluziile Vieţii vor să-l tot amâne, 

ştiind că unicul lor rost, 

se află doar în Trupurile Suferinţelor noastre. 

3) Creierii plini de migrene ai Viselor 


Scăldaţi de valurile amare, 
ale Disperării, 

privim cum ni se descompun, 
fără nici un rost, 

Trupurile Cuvintelor, 
pe care le-am fi dorit curăţite, 
de murdăria atâtor Semne de întrebare, 
rătăcite printre Privirile răstignite, 
ale Eternităţilor de Clipe, 
despre care credeam, 
că ne pot mântui, 
de Iluziile Vieţii şi Morţii, 
ale căror Paşi siniştri, 
îi simţeam cum ne calcă adânc şi apăsat, 
Creierii plini de migrene ai Viselor, 
ce-abia mai puteau să respire, 
câte un Sentiment amărât, 
al Speranţei. 

4) Greierii Viselor 


Frunzele fără nervuri ale Gândurilor, 
cad neîncetat, 

pătându-ne Cerurile Zilelor putrede, 
ale Rădăcinilor, 
de Priviri abătute, 
peste care a început să ningă, 
cu ţărâna mucegăită, 
a întrupărilor Disperării, 
din care greierii Viselor, 
şi-au făcut culcuş, 

pentru iarna Singurătăţii de noi înşine, 
ce va să vină, 

peste Jarul stins al Sentimentelor, 
din cenuşa cărora, 

Iluziile Vieţii şi Morţii, 
ne vor crea, 

Destinul. 

5) Pe linia Moartă a Iluziilor Vieţii Iubirii noastre 


Zodii rupte din calendarele Promisiunilor, 
care şi-au pierdut averile Zilelor, 
la Ruleta măsluită a Destinului, 
părăsit de propriul Sine, 
printre căile ferate, 
ale Clipelor ruginite, 
peste care nu va mai trece niciodată, 
Trenul Speranţelor, 
ce a fost tras, 
pe linia Moartă, 
a Iluziilor Vieţii, 

Iubirii noastre, 

mestecată de colţii tociţi ai unui Timp, 
care se droghează cu miresmele ei, 
atunci când este obligat, 
să ducă în cârca sa, 

Existenţa ajunsă în putrefacţie, 
a Condiţiei Umane. 


12 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 


6) Pe Zidurile Liberului Arbitru 


De câte ori, 

alergăm pe Zidurile Liberului Arbitru, 
credem că le-am învins, 
atunci când, 

Iluziile Non-Sensurilor Existenţei, 
ne arată porţile masive, 
de Gânduri istovite, 
care le străjuiesc, 

Destinele ruinate ale întâmplărilor, 
ce vor deveni, 

propriile noastre Trupuri de Cuvinte, 
poleite cu Disperarea, 

Zilelor stoarse de vlagă, 
ale Fericirii, 

din care n-am reuşit niciodată, 
să ne luăm, 

cel puţin câte o fărâmă, 
de Adevăr. 

7) De pe buzele Cuvântului Mântuitor al Visului 


Norii negri ai Compromisurilor, 
au început să-şi toarne, 
oţetul amar al Lacrimilor, 
de pe buzele Cuvântului Mântuitor, 
al Visului, 
ce a fost răstignit, 

pe Genele Sângelui Strămoşilor Suferinţelor noastre, 
care ne poate salva de noi înşine, 
prin Focul Sacru al Adevărului Absolut, 
stârnit de Inima, 

Ferestrelor deschise de Cer, 
a Străinului Subconştient, 
a cărui Biblie, 
a Regăsirii de noi înşine, 
ne poate descifra, 
codul Amintirilor din Viitor, 
a Iubirii, 

prin care putem închide, 

porţile Suferinţei, 

dorite a fi deschise, 

pentru totdeauna, 

de către Iluziile Vieţii şi Morţii. 

8) în Apele Gândurilor murdare ale Existenţei 


înecat în misterul propriei Conştiinţe, 
Destinul s-a zbătut între Bine şi Rău, 
până când a reuşit, 
să se despartă, 

de lanţurile Eliberării de propriul său Sine, 
căzând în braţele reci şi mincinoase, 
ale Iluziilor Vieţii şi Morţii, 
care i-au arătat imaginea falsă, 
a Fericirii, 
care se scălda, 

în Apele Gândurilor murdare ale Existenţei, 
din care ni s-a plămădit, 

Creaţia Lumii Disperării noastre, 
născându-ne legaţi, 
de gratiile Timpului criminal, 
care-şi ucide propriile Clipe, 
doar spre a îndestula, 

Moartea, 

pentru care am fost făcuţi, 
să trăim. 

9) Vor da mereu pe dinafară 


Zorii plini de Cearcănele Viselor, 
însoţiţi de Ochii roşii ai Disperării, 
ce-abia mai pot observa, 

Lacrimile Amurgului nostru de Vise, 

sub care ne-au căzut stropii Destinelor, 

ce ne-au plouat, 

cu gustul amar al Zilelor, 

în Cerul Gurii întâmplărilor, 

care ne va înghiţi, 

întreaga Viaţă, 

cănile de pustiu, 

ale Rătăcirii de noi înşine, 

care ne vor da mereu pe dinafară, 

Disperarea. 

10) Lozurile de Veci 


Aruncaţi prin tomberoanele Deşertăciunilor, 

Anii cerşetori ai Disperării, 

îşi mai caută şi acum, 

printre zdrenţele propriilor Vise, 

Lozurile de Veci, 
pe care ni le-au jucat Destinele, 
împreună cu care, 
ne-au fost înmormântate, 

Eternităţile Clipelor, 
din Cimitirele Cuvintelor, 
pe care ni le-au rostit, 

Ridurile Rătăcirilor, 
de noi înşine, 
la marginea gropii, 

Singurătăţii, 

care ne aştepta tăcută şi solemnă, 
purtându-ne Privirile, 
pe oasele aripilor unor Speranţe deşarte, 
ce au mai rămas din noi. 

11) Moneda de schimb a Demnităţii 


îndesate în cochilia lor, 

Anotimpurile, 

sunt maestrele în vrăjitorii, 

ale Amintirilor, 

din care ne împletim culmile Disperării, 
cu Ifose pline de angoase existenţiale, 
ale Iluziilor Vieţii şi Morţii, 
care ne reciclează Destinele, 
condamnându-ne, 
la munca silnică, 
a Cunoaşterii Durerii, 
ori de câte ori, 
se îndatorează Plăcerilor, 
fiind obligate să ne lichideze, 
contul gregar al Fericirii, 
alungată din creierii Creaţiei, 
pe tărâmurile Singurătăţii, 
lipsită de moneda de schimb, 
a Demnităţii. 

12) Altare ale Condiţiei Umane 


Risipit prin cenuşa Adevărului, 

Visul, 

s-a îndreptat către Zările, 

Iluziilor Non-Sensurilor Existenţei, 
din care ne bem Disperarea, 
în cănile de pustiu, 
ale Gândurilor deşarte, 
pe care le spargem mai apoi, 
de pereţii ruinaţi, 
ai Catedralei Zidurilor ridicate, 
în noi înşine, 

devenite Altare ale Condiţiei Umane, 
la care să ne rugăm, 
în cinstea Durerii, 
de pe care să ne înălţăm, 

Privirile Umilinţei, 
pentru a contempla, 

Depărtările care ne despart, 
de Steaua Nemuririi, 
care arde şi acum pentru noi, 
iluminându-ne Amintirile Viitorului, 
din care am coborât, 

să ne întrupăm Predestinarea, 
dând astfel viaţă, 

Lumii unui Absurd, 
despre care nu credeam, 
să existe, 
niciodată, 
pe fruntea, 

Eternităţii Clipei noastre, 
care ni se mistuie, 
în flăcările reci şi discordante, 
ale Timpului, 

Ochilor de Cer, 
adânciţi în orbitele, 
unei Speranţe, 
ce-abia mai respiră, 

Prezentul, 
alături de noi. 

13) Prin Ţărâna Pustei a Adevărului 

încărcaţi cu strălucirea Stelei Nemurii, 
ce se mistuie de dorul nostru, 
ne-am întrupat, 
în morminte de Vise, 
pentru a ne regăsi în Moartea, 
ce ne-a promis Fericirea, 
în gările atemporale, 
din Privirilor şubrede, 
ale Scândurilor de întrebări, 
cu creştetele încoronate, 
de cuiele ruginite ale Zilelor, 
bătute adânc, 
în Sicriele unor Speranţe, 
ce-şi caută abătute, 
locul de veci, 

prin Ţărâna Pustei a Adevărului. 

14) Moartea ce pare că întârzie să sosească 


Vieţile adormite pe vecie, 
în colţii de fiară, 

ai Iluziiilor Non-Sensurilor Existenţei, 
îşi caută printre mormintele, 
fără nume ale Viselor, 

Stelele căzătoare, 
ale Clipelor, 

din care Rătăcirile Speranţelor, 
şi-au împletit colierele Destinelor, 
în toate nuanţele posibile, 
pentru a atrage cu ele, 

Moartea, 

ce pare că întârzie să sosească, 
la întâlnirea, 

dintre Zâmbetele încleştate, 
ale întâmplărilor Neîntâmplătoare, 
şi Disperare. 

15) Motorul întregii Lumi 


Viaţa este o căutare, 
fără de sens, 
a Sensului, 

predestinat să rămână doar el, 
unicul învingător, 
al întâmplărilor Neîntâmplătoare, 
ale Iluziilor Existenţei, 
în care ne înveşmântăm, 
fără să ştim, 

Clipele ucise pe nedrept, 
de Disperarea unui Timp, 
a cărui Gelozie, 
pe Eternitatea, 

Iubirii noastre, 

care ne aşteaptă, 

în Amintirile Viitorului, 

devine Motorul întregii Lumi, 

care se deplasează cu viteză sporită, 

spre Moarte. 

16) La gâtul întrebărilor 


Şiroaie de Ziduri, 
se scurg, 

printre Mormintele Lacrimilor, 
din Zâmbetele noastre, 
împietrite amar, 
pentru a fi sculptate, 
în stânca Deşertului de Cuvinte, 
pe care ne risipim, 
cele câteva monede de Zile rămase, 
prin buzunarele şchioape ale Adevărului, 
purtat la gâtul întrebărilor, 
despre noi înşine, 
la ceas de Singurătate. 

17) Vor deveni la rândul lor Trecut 

Ploua cu atât de mult Amurg, 
peste nervurile Amintirilor, 
din frunzele ruginite, 
ale Trecutului, 

Suferinţei, 

din Genele Sângelui, 
ce fierbe în noi, 
să facem dragoste, 
cu Eternitatea, 
sperând să-l salvăm, 
din Paşii trişti ai Gândurilor, 
ce refuză să ne ducă, 
către vreo Regăsire, 
lăsându-ne să ne afundăm, 
şi mai adânc, 

în Noroiul întrupării Viselor, 
din care într-o bună zi, 

Olarii Predestinării, 
vor crea alte căni de pustiu, 
ale Deşertăciunii, 

din care generaţiile viitoare vor bea, 
Apa Vieţii Viselor noastre, 
ce vor deveni, 
la rândul lor, 

Trecut. 

18) Pantoful de Cenuşăreasă al Predestinării 


Amăgiţi, 

de Orizonturile ruginite de întrebări, 
ale ploilor de Zâmbete împietrite, 
ale Zilelor, 
ce cad în rafală, 

peste pletele cărunte ale Disperării, 
de a întârzia la Balul Morţii, 
unde să dansăm, 
ultimul vals, 
al Singurătăţii, 

după care să ne aruncăm definitiv, 
Pantoful de Cenuşăreasă al Predestinării, 
şi să lăsăm, 

alte Iluzii ale Vieţii şi Morţii, 
să-l încalţe, 

pentru a lăsa la rândul lor, 
alte Umbre ale Deşertăciunii, 
printre Cimitirele de Cuvinte, 
ce vor veni. 

19) Dorul Ochilor de Cer ai Nesfârşirii 


Lasă-mă să-mi pun singur, 
coroanele de spini ale Destinului, 
rupt din trandafirii Zâmbetelor tale, 
culese din grădina fără nume, 
a Sufletului unei Amintiri, 
pe care nu pot să o trimit, 
să-şi mute Trecutul, 
în Eternitatea Clipei, 
ce ne-a fost furată, 
de Timpul beat, 
după frumuseţea, 

Iluziilor Vieţii şi Morţii, 

ce ne-au alungat, 

din Lacrima Eternităţii, 

pe care navigam, 

împreună cu Adevărul Absolut, 

al Iubirii, 

în flăcările Infernului din noi înşine, 
unde ne mistuim, 

de dorul Ochilor de Cer ai Nesfârşirii, 
pe care ni i-au pierdut Privirile, 
la ruleta, 

Hazardului acestei Lumi. 


27 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 


20) Din care să ne construim Condiţia Umană 


Căzuţi în prăpastia Morţii, 
săpată de Predestinarea, 

Iluziilor Non-Sensurilor Existenţei, 
din care ne rupem, 
câte o felie de Deşertăciune, 
la prânzul Timpului, 
care ne înghite Visele, 
sfârmându-le oasele fragile, 
pentru a lăsa să i se prelingă, 
Sângele Genelor, 

Strămoşilor Suferinţei, 
peste obrazul gros, 
de Zile ridate şi mucegăite, 
care ne aşteaptă asunse, 
în barba încărunţită a Disperării, 
din care să ne construim, 

Condiţia Umană. 

21) Floarea Soarelui 


Valuri de Floarea Soarelui, 

ni se dăruiesc, 

în buchete de Amintiri, 

care ne zâmbesc, 

prin razele calde ale Ţărmurilor, 

Ochilor de Cer, 

ale Orizonturilor, 

ce par a ne fi furat, 

Destinele grele şi obositoare, 
ale Zorilor, 

care renunţă să mai vină, 

peste părul încâlcit al Zilelor amăgite, 

să spele farfuriile solare, 

sparte de pereţii Deşertăciunilor, 

din care am gustat, 

undeva-cândva, 

Fericirea, 

într-o Eternitate de Clipă, 
ce a rămas acum, 
a Nimănui. 

22) Gardianul care ne fură nouă Eternitatea 


Legaţi de frânghia, 

Zidurilor de Cuvinte, 
ale căror morminte, 
ne aşteaptă tăcute şi satisfăcute, 
de graba prin care Iluziile Vieţii şi Morţii, 
îşi clădesc Templele Suferinţelor, 
la picioarele cărora, 
trebuie să ne închinăm Fiinţa, 
ce respiră Umilinţa de a se fi născut, 
printre cănile de pustiu, 
ale Absurdului, 

din care trebuie să-şi bea zilnic Disperarea, 
porţia de Clipe, 

ce mor agăţate de gâturile pustii ale Speranţelor, 

invitate la Valsul cel din urmă, 

al Fericirii, 

care s-a suspendat, 

de dinainte de a fi Timpul, 

gardianul, 

care ne fură nouă Eternitatea. 

23) Oricât de mult i-ar datora Morţii 


Răpiţi din Catedrala Luminii Divine, 
zidită pe Adevărul Absolut, 
al Iubirii, 

din Visele căreia ne-am creat, 
Eternităţi de Priviri, 
pe care le-am fi dorit, 

Sufletele Stelelor Regăsirii, 
de noi înşine, 
ce nu vor cădea niciodată, 
pe frunţile pline de sudoare, 
ale Singurătăţii, 

ce încă mai spală cu Apa Uitării, 
Inimile de Cer, 
ale Cuvintelor decăzute, 
în prăpăstiile, 

Iluziilor Non-Sensurilor Existenţei, 
care mai pretind şi acum, 
că ne-ar fi creat, 

Lumea Disperării, 
în care nu vrem să mai credem, 
oricât de mult i-ar datora Morţii, 
Sufletele noastre. 

24) Lacătele ruginite şi roase ale Lanţurilor de Cuvinte 


Patimile spinilor din coroana uscată a Iubirii, 
ne umple cănile de pustiu ale Zilelor, 
alungate să rătăcească, 
prin labrinturile fără ieşire ale Disperării, 
pe care le întreţin cu sfinţenie, 

Iluziile Vieţii şi Morţii, 

pentru a se închina, 

la lacătele ruginite şi roase, 

ale Lanţurilor de Cuvinte, 

pe care Zâmbetele crispate şi abătute, 

ni le rostesc, 

din adâncurile Ridurilor reci, 
ale Timpului înfrigurat, 
de pe faţa căruia, 
nu se mai poate citi, 
nimic din Amintirile Viitorului, 
pe care încă le mai aşteptam, 
în gara ruinată a Iubirii noastre, 
al cărei tren, 
întârzie, 

de mai bine de o Viaţă, 
să apară, 

pe fruntea Orizontului îndepărtat, 
al unei Speranţe. 

25) Aducătoare de Noroc Ghinioanelor 


Aripi sordide, 

de Iluzii ale Vieţii şi Morţii, 
ne duc spre înalturile Despărţirii, 
de noi înşine, 

prin fierbinţeala Frământărilor, 
care ne ard Speranţele, 
pe rugurile Zâmbetelor îngheţate, 
de pe buzele reci, 
ale Cimitirelor de Cuvinte, 
în care ne-am înmormântat, 

Visele, 

atât de sărace în împliniri, 
încât a trebuit să le amanetăm, 
până şi Clipele, 
pe care le purtau, 

la gâturile sugrumate ale Dorinţelor, 
încrustate în medalioanele Fericirii, 
ce s-au dovedit a fi, 
aducătoare de Noroc, 

Ghinioanelor. 

26) Cu câte o felie de Deşertăciune 


Strunele de stele, 
ale Luminii Divine, 
din Privirile eterne ale Iubirii, 
ne cântă şi acum, 
valsul Nemărginirii, 
pe care o cuprindem, 
în Ochii de Cer ai Viselor, 
pe aripile cărora zburăm, 
însoţind Adevărul Absolut, 
care ne duce până dincolo de Fiinţa, 
care ne-a clădit Orizonturile Speranţelor, 
ce nu pot fi cuprinse, 
cu pălmile bătătorite de Clipe, 
ale Timpului, 
din care Moartea, 
ne serveşte de fiecare dată, 
cu câte o felie de Deşertăciune, 
reamintindu-ne, 

Lumea în care ne aflăm. 

27) Prin Crevasele Ridurilor adânci 


Pierduţi, 

pe Ţărmul de Lacrimi al Cuvântului, 
pentru teritoriile căruia, 
s-a luptat Creaţia, 

sacrificându-şi Eternităţile Clipelor, 
pentru a sădi, 
în ţărâna Vârstelor goale, 
de Suflet, 

Iluziile Non-Sensurilor Existenţei, 
din care să ne croim, 
ochelari de Vise, 
pe care să nu le orbească, 
întunericul Durerii, 
care ne desparte zilnic, 
de noi înşine, 

sperând că nu vom mai regăsi niciodată, 

Lumina Divnă, 

din Amintirile Viitorului, 

de pe fruntea cărora, 

am alunecat, 

prin Crevasele Ridurilor adânci, 
ale Deşertăciunii, 
acestei Existenţe. 

28) Aripile de înger ale Fericirii 


Am căutat de fiecare dată, 

Aripile de înger, 
ale Fericirii, 
ce a zburat mai repede, 
decât mi s-ar fi aşteptat, 
până şi Iluziile Vieţii şi ale Morţii, 
din Zidurile cărora, 
mi-am făcut trepte, 
să pot urca, 

până în înaltul Cerurilor, 

Ochilor tăi, 

Iubire, 

unde să le cuprind, 

Nemărginirea Privirilor, 
din Lacrimile Adevărului Absolut, 
unde se mai scaldă şi acum, 
Razele Luminii Divine, 
care ne-a născut Eternitatea, 
Viselor noastre. 

29) Coşmarurile Nopţilor de veghe 


Pustiit de râsul sarcastic, 
al Iluziilor Non-Sensurilor Existenţei, 
care pretind că mi-au învelit. 

Frigul crispat, 

de teama Speranţelor deşarte, 
de pe buzele Cuvintelor, 
înecate în articulaţiile neinteligibile, 
ale Disperării, 

care ne este servită în porţii generoase, 
de Coşmarurile Nopţilor de veghe, 
ce stau la căpătâiul, 

Morţii noastre, 
de fiecare zi. 

30) De nasturii Speranţelor 


Dansează-mă Existenţă, 
peste Clipele care ne aplaudă, 

Iluziile Non-Sensurilor, 

Viselor noastre, 
înaintea Morţii, 
pe care să o rătăcim, 
fără să ne mai găsească vreodată, 
prin Eternitatea Iubirii, 
pe care ne-o legăm, 
de nasturii Speranţelor, 
ce-i vom deschide, 

atunci când fierbinţeala Sentimentelor, 
ne va alunga să căutăm, 
răcoarea Nemărginirii, 
în care ne vom ascunde, 
obligându-ne Zilele, 
să nu-şi mai consemneze, 
începutul şi Sfârşitul, 
în certificatele de naştere şi deces, 
ale Deşertăciunilor. 

31) Omul confundă Fericirea 


Secătuit de propriul Sine, 

Omul confundă Fericirea, 
cu Umplerea Lipsei, 
pe care ne-a dat-o în dar Moartea, 
ca să alergăm, 

cât mai repede în braţele ei reci, 
care ne dau Iluzia, 
că avem mereu nevoie de Altceva, 
orice am avea, 
ca să ne încălzim, 
fie şi străzi întregi de stele, 
care să se aprindă numai pentru noi, 
la valsul cosmic, 

al Iluziilor Non-Sensurilor Existenţei, 

la care să ne dansăm, 

cănile de pustiu, 

din care să ne bem, 

propria Beţie de Cuvinte, 

întortocheate şi spuse aiurea, 

Disperării. 

32) Colţii sângeroşi ai Cuvintelor 


Depărtări rupte, 
din Inimile de Cer ale Stelelor, 
ne aprind paşii Disperării, 
pe rugul Cuvintelor arse, 
de jarul neistovit ale Viselor, 
pe care ne ardem Zilele, 
ce vor fi servite, 

de colţii sângeroşi ai Cuvintelor, 
nemiloase şi lacome, 
ce-abia aşteaptă, 
să-şi surprindă prada, 
compusă mai ales din Zâmbete, 
ce nu stau la locul lor, 
şi hoinăresc indiferente, 
pe obrajii descărnaţi, 
ai Timpului, 

mare admirator al meniurilor vânătoreşti, 
ale Disperării. 

33) A sta la masa Speranţei 


Legături ieftine de Remuşcări, 
se vând prin pieţele dărăpănate ale Ridurilor, 
prin care se scurge, 
sudoarea Timpului nespălat, 
de Zilele murdare, 

care ne cerşesc câte o monedă de Integritate, 

cu care să-şi poată agonisi, 

o firimitură de Adevăr, 

de pe tejgheaua roasă a Disperării, 

unui Destin, 

pe care să-l împartă cu noi, 
cei atât de grăbiţi, 
de Iluziile Vieţii şi Morţii, 
încât niciodată nu avem răbdarea, 
de a sta la masa Speranţei, 
să ne hrănim, 
alături de ele, 

Compromi şurile. 

34) Ne-am desenat Catedrale de Vise 


Pisicile Ferestrelor deschise, 
ale Destinelor, 

îşi spală lăbuţele Amintirilor, 
care ne zgârie, 

Viitorul descărnat al Anilor, 
pe care nu-i mai prinde nimeni, 
pe străzile desfundate, 
ale Gândurilor noastre, 
măturate cu sfinţenie în fiecare Dimineaţă, 
alături de Şoaptele îmbrăţişărilor Nopţii, 
ucise fără nici un motiv, 
de Timpul ziditor al Disperării, 
din care ne-am desenat, 

Catedrale de Vise, 

la care să ne rugăm neîncetat Speranţele, 
să ni se împlinească. 

35) în Portmoneul Viselor atât de gol 


Zorii cârcotaşi şi plini de ranchiună, 

vor să ne mai vândă încă o Zi, 

la fel ca toate celelalte, 

dar la un preţ mai mare al Disperării, 

pe care abia mai avem cu ce să-l achităm, 

atunci când ne uităm adânc, 

în Portmoneul Viselor, 

atât de gol, 

încât devine obscen, 

atunci când ne însoţeşte, 

pe străzile aglomerate, 

ale Cuvintelor Zadarnice, 

exclamate de Ridurile care au încărunţit, 

carnea Clipelor, 

care ne aşteaptă să o consumăm, 
pe grătarele încinse, 
ale Destinelor, 

care ne ard ca întotdeauna Tălpile Speranţelor, 
bătute-n cuiele Amăgirii, 
de către Sentimente. 

36) Determinându-le să cadă 


Zidarii cişmelelor de Cuvinte, 
aşteaptă Zâmbetele încremenite, 
pe toartele ceştilor de pustiu, 
ale Fericirii, 
să bea Apa Disperării, 
rece şi incoloră, 
dar cu un puternic gust amar, 
care amăreşte, 

până şi cele mai strălucitoare, 

Stele ale Destinelor, 
determinându-le să cadă, 
în gura plină de colţi, 
ai întâmplărilor Neîntâmplătoare, 
ale Iluziilor Non-Sensurilor Existenţei, 
ce sfârtecă Vieţile, 

Amintirilor din Viitor. 

37) Ori de câte ori adie Frigul 


Aş vrea să-ţi împletesc, 

Razele Luminii Divine, 
într-o coroniţă a Fericirii, 
pe care să ţi-o aşez, 
pe fruntea Eternităţii Clipei, 
care ne-a unit Orizonturile, 
pe care alergăm, 
cuprinzând Steaua Nemuririi, 
dăruită de Adevărul Absolut, 
Iubirii noastre, 

din care Eternitatea Privirilor, 

şi-a făurit trepte, 

către Inima de Cer a împlinirii, 

ce o îmbrăcăm, 

ori de câte ori, 

adie Frigul, 

pe buzele otrăvite, 

ale Iluziilor Vieţii şi Morţii. 

38) Tarabe de Vise 


Răstigniţi pe rădăcinile îngheţate ale Disperării, 

ne încleştăm Zâmbetele, 

către Inimile Cuvintelor salvatoare, 

ce ar putea să ne coboare, 

de pe lemnul umed şi descompus, 

pe care ne-am putrezit Eternităţile Clipelor, 

forţaţi să bem, 

doar Apa amară a Deşertăciunii, 
din aceleaşi căni de pustiu, 
ciobite si murdare, 
ale Destinelor Vieţilor noastre, 
cumpărate pe Nimic, 
de către Moarte, 
la Târgul Absurdului, 
unde şi-au luat Tarabe de Vise, 

Iluziile Non-Sensurilor Existenţei. 

39) împlinirile vânate pe ascuns de Moarte 


Zidit pe fruntea Disperării, 

Destinul nu avea altceva de făcut, 
decât să evadeze prin sudoarea Durerii, 
scursă prin Ridurile Timpului, 
care se zvoneşte, 
că s-ar revărsa, 

în OceanulAmintirilor din Viitor, 
ale cărui valuri, 
să ne spele, 

Clepsidra sleită de puteri, 
a Iubirii, 

ce-abia se mai poate ţine, 

pe picioarele Eternităţii Clipei, 

ale căror oase albite de Tristeţe, 

se întrevăd prin carnea străvezie, 

a Speranţelor înfometate, 

de împlinirile, 

vânate pe ascuns de Moarte. 

40) Printre Razele strălucitoare ale Fericirii 


însetaţi de Visele Stelelor, 
ne rugăm Iluziilor Non-Sensurilor Existenţei, 
să ne elibereze de noi înşine, 
pentru a putea alerga, 
printre Razele strălucitoare, 
ale Fericirii, 

pe care n-am cunoscut-o niciodată, 
la Faţă, 

încât ne întrebăm, 
dacă este tânără sau în vârstă, 
dacă Ridurile Amintirilor din Viitor, 
îi acoperă şi ei obrajii Eternităţii, 
poate că seamănă cu noi, 
cei de dinainte de a fi Lumea Disperării, 
cine ştie, 

cum este cu adevărat, 
dacă există, 

sau dacă o vom cunoaşte vreodată? 

41) împachetaţi în Destinele ţipătoare 


Refugiaţi, 

în turnurile de întuneric, 
ale Conştiinţei, 

Iluziilor Vieţii şi Morţii, 
iertăm de fiecare dată, 

Fericirea, 

ce nu reuşeşte să ajungă, 

pe ghilotina Culmilor Disperării, 

ale Timpului, 

care ne livrează Morţii, 

împachetaţi în Destinele ţipătoare, 

ale Durerii, 

consumată în fiecare Zi, 
la Abatoarele de Cuvinte, 
ale Absurdului. 

42) Niciodată nici un Răspuns 


Pleoapele închise ale Amurgului, 
se răstesc obosite, 

Nopţii Cuvintelor, 

din Inimile apuse de Cer, 

ale Privirilor descompuse, 

ce-şi negociază Coşmarurile, 

la Piaţa de Speranţe, 

unde ni se vând Credinţele, 

pe Norii grei de plumb, 

ai Compromisurilor, 

din ce în ce mai reci şi persistente, 

sub plapumele de întrebări, 

cu care încercăm să ne învelim, 

Neputinţa, 

neştiind că nu vom primi niciodată, 
nici un Răspuns, 
din partea, 

Iluziilor Vieţii şi Morţii. 

43) Le strigăm surd Morţii 


Unduiri de cristal spart, 

de tâmplele Zidurilor de Cuvinte, 

ca să ne tăiem Visele, 

în cioburile Compromisurilor, 

cu Şinele Disperării, 

unei Lumi a Deşertăciunii, 

pe care doar Umbrele reci şi imateriale, 

din Sângele descompus de Gene, 

folosite şi umilite, 

al Trecuturilor, 

ce ne-au călcat, 

Istoriile Suferinţelor, 

în picioarele Nepăsării, 

ca să ne plămădească nouă Destinele, 

Marilor Tăceri, 

ale Absurdului, 

pe care le strigăm surd, 

Morţii. 


51 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 


44) Ca să ne tăiem Eternitatea Clipei în tăişurile lor 

Aleargă-mă Disperare, 
printre Norii de Zile, 
ai Durerii, 

pe care să-i pot şterge, 
de pe Cerul Speranţelor mele, 
încât să prind, 

şi ultimul tren al Orizonturilor, 
care se pierd, 

în Lacrima Luminii Divine, 
ce se prelinge, 

pe faţa brăzdată de Regretele, 

Amintirilor din Viitorul, 

Paşilor Priviriii tale, 

Iubire, 

la ceas de Regăsire, 
când toate pustiurile Deşertăcinii, 
acestei Lumi, 
se vor fi dus, 
către propriile lor, 

Prăpăstii de Zâmbete, 
reci şi încleştate, 
pe care ni le-a pregătit, 

Predestinarea, 

ca să ne tăiem Eternitatea Clipei, 
în tăişurile lor. 

45) Te rog Lumină Divină răsări 


Te rog, 

Lumină Divină, 
răsări, 

şi din Orizontul, 

Eternităţii Clipei mele, 
ca să te pot cuprinde, 
în Steaua Nemuririi, 

Iubirii, 

pe care mi-ai plămădit-o, 

în Inima de Cer, 

a Cuvântului Facerii, 

unei alte Lumi, 

decât aceasta a Deşertăciunii, 

în care am alunecat, 

împins fiind de către un Destin, 

care nu a fost niciodată al meu, 

oricât de mult, 

vor Iluziile Vieţii şi Morţii, 

să cred acest lucru, 

pe ţărmurile Disperării, 

unde încă te mai aştept, 

cu drag, 

Lumină Divină. 

46) Ştiind cît de multe neadevăruri 


îmi doresc să rătăcesc, 
printre stelele Privirii tale, 
care mă cheamă către Răsăritul, 
Eternităţii Amintirilor din Viitor, 
în care, 
mi-au spus, 

Iluziile Vieţii şi Morţii, 
că mi-ai fi îngropat, 

Fericirea, 

care mi-a plămădit Disperarea, 
de a-i descoperi înţelesul, 
tocmai în Inima Absurdului, 
dar nu le cred, 

ştiind cît de multe neadevăruri, 
descompuse acum, 
mi-au rostit, 

printre Norii de Plumb ai Viselor, 

pe care încerc şi acum, 

să le spăl cu Lacrima unei Dorinţe, 

care mi se prelinge sub Genele disperate, 

ale Sângelui stricat, 

de Urmele Strămoşilor, 

Suferinţei acestei Lumi. 

47) Ne-a însemnat Anii 


Rupe-mi Fericire, 
o singură Zi măcar, 
din Calendarul ros de Vremuri, 
al Iluziilor Vieţii şi Morţii, 
în care Disperarea, 
ne-a însemnat Anii, 
pe care avem să-i urcăm, 
pe spinarea Durerii, 
pentru a-i duce, 

tocmai pe muntele Deşertăciunii, 
acestei Lumi, 
de unde să ni-i aruncăm, 
în prăpastia adâncă a Morţii, 
de unde să nu ne mai poată chema, 
nici una dintre Marile Tăceri, 
ale Strigătelor Surde, 
care le-au încărunţit, 
pe frunţile, 

Aşteptărilor, 
propriului nostru Sine, 
din Amintirile Viitorului, 
descompuse de către Destinele, 
zdrobitoare de Simţăminte, 
ale Uitării. 

48) Prin Genele defecte ale unui Apus însângerat 

Zâmbete încleştate, 
pe rănile adânci şi triste, 
ale Zidurilor descompuse de Cuvinte, 
pe care le-am clădit, 
undeva-cândva, 
în licărirea candelelor aprinse, 
ale Viselor, 
pe care le-am găsit, 
printre pietrele funerare ale Zilelor, 
prin care Timpul şi-a înmormântat, 

Disperarea, 

de a fi obligat să admire, 
strălucirea întunericului unei Lumi, 
a Morţii, 

pe care Iluziile Non-Sensurilor Existenţei, 
ne-a asuns-o, 
prin Genele defecte, 
ale unui Apus însângerat. 


56 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 


49) Şi să evadăm în Amintirile Viitorului 


Plutim pe lacul de sudoare, 

al Nemărginirii, 

pe care abia o întrezărim, 

printre gratiile cenuşii şi masive, 

ale Iluziilor Vieţii şi Morţii, 

care ne descompune spectrul Disperării, 

în Zările perfecţionate în Durere, 

ale Timpului, 

care ne păzeşte, 

Calea cea mai dreaptă, 
către Moarte, 
ca nu care cumva, 
să ne abatem, 
către noi înşine, 
prea mult, 
încât să alunecăm, 
în adevăratul nostru Sine, 
şi să evadăm, 
în Amintirile Viitorului. 

/V ^ 

50) încât nu ne mai putem regăsi niciodată 


Deschide-mi porţile grele, 
ale Iluziilor Non-Sensurilor Existenţei, 
să te poţi aşeza, 
şi în Sufletele noastre, 

Iubire, 

învingând Zidurile cenuşii şi sumbre, 
ale Morţii, 

care ne-au fost săpate, 
adânc, 

în venele încâlcite ale Destinelor, 
care ne conduce de fiecare dată, 
Sângele descompus al Zilelor, 
către Rătăcirile care ne depărtează, 
într-atât de mult de noi înşine, 
încât nu ne mai putem regăsi niciodată, 
Amintirile Viitorului, 
în care ne-am abandonat, 

Fericirea. 

51) Primeşte-ne Doamne 


Primeşte-ne Doamne, 
şi Zodiile Umilinţei noastre, 
la Cina Ta de Taină, 
îndestulătoare, 
unde serveşti, 

doar Stelele Căzătoare ale Destinelor, 
pe care Ţi le vânează Creaţia, 
ce ai plămădit-o, 

în Oceanul de Lacrimi al Durerii, 
să avem parte întreaga Viaţă, 
numai de Ţărmurile descompuse ale Viselor, 
care să ni se surpe, 
peste Sufletele pustiite, 
de Focul Sacru al Disperării, 
care să ne mistuie Anii, 
ce-abia se mai întrezăresc, 
printre gratiile ruginite şi triste, 
ale Iluziilor Non-Sensurilor Existenţei. 

52) Labirinturile îşi spală Rătăcirile 


Aniversările 
Iluziilor Vieţii şi Morţii, 
se ţin de către Timp, 
pe străzile desfundate ale Disperării, 
unde petrec alături de Deşertăciuni, 
şi Visele prăbuşite, 
din Cerurile întunericului, 
ale căror Aripi de Amăgiri, 
abia îşi mai pot duce Durerile, 
prin Ridurile zidite, 
în Albiile Uitării, 
unde Labirinturile îşi spală, 
Rătăcirile, 

pe care vor să le dăruiască, 
altor Reîncarnări. 

53) Ne va muri Moartea 


Niciodată nu vom simţi, 
că Moartea, 
are gustul Iubirii, 

decât atunci când vom redescoperi, 
Adevărul Absolut, 
din Amintirile Viitorului nostru, 
unde ne vom putea reîntoarce, 
doar murind, 
ştiind că doar astfel, 
ne va muri şi Moartea, 
ce ne-a însoţit Viaţa, 
fiind unica posibilitate, 
de a ne părăsi pentru totdeauna, 
Iluziile Vieţii şi Morţii, 
în această Lume a Deşertăciunii, 
unde respirăm aerul coclit, 
al Disperării. 

54) Respirând Tonul rece şi indiferent 


Ajutat de Disperare, 

Destinul îşi îmbogăţeşte, 
garderoba Durerii, 
cu noi Zile părăsite de Timp, 
prin Cimitirele Cuvintelor noastre, 
ale căror pietre amare funerare, 
le cioplim, 

cu Privirile triste şi abătute, 
ale Viselor, 

în care nu ne mai regăsim, 
nici măcar, 

mormintele de Speranţe, 
pe care le-am săpat, 
cu sau fără voia noastră, 
atunci când încă mai eram împreună, 
respirând Tonul rece şi indiferent, 
al Iluziilor Non-Sensurilor Existenţei. 

55) Destinul Lumii Deşertăciunilor 


Mi-aş sparge, 

până şi ultimile căni de pustiu, 
din care-mi beau, 

Apa amară a Existenţei, 
dacă aş şti, 
că voi rămâne Eroul, 
care ţi-a înfrânt, 

Iluziile Vieţii şi Morţii din tine, 
ridicându-te în slăvile, 
Nemărginirii unei Iubiri, 
prin care ne vom putea rătăci, 
Visele, 

ce izvorăsc din Eternitatea Clipei, 

Privirilor, 

în care ne pierdem, 

fără de început sau Sfârşit, 

Destinul Lumii Deşertăciunilor, 

pe care am părăsit-o, 

pentru todeauna, 

spre a rămâne, 

în Amintirile noastre din Viitor, 
împreună. 


63 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 


56) Durerea Despărţirii de noi înşine 


încotro ne vom Reîncarna, 

Iubirea, 

ascunsă printre Gândurile de plumb, 

ale Deşertăciunilor, 

din Cimitirele de Cuvinte, 

tot mai cernite, 

ale Destinului, 

care ne-a plămădit, 

Durerea Despărţirii, 
de noi înşine, 
atunci când am căzut, 
în Privirile, 

Iluziilor Vieţii şi Morţii, 
în care ne-am împietrit, 

Clipele Adevărului, 
fiind forţaţi, 

să ne sculptăm din carnea lor, 
rece şi indiferentă, 
trupurile obscene ale unor Minciuni, 
care ne străjuiesc şi acum, 
ferestrele Ochilor de Cer ai Zilelor, 
care ne-au mai rămas, 
de cheltuit, 

pe taraba Absurdului acestei Lumi. 

57) Zidurile Cioburilor tăioase ale Disperării 


Când ni s-a ridicat, 

Ceaţa Gândurilor, 
peste întrebările orfane, 
de Râsul sinstru şi isteric al Răspunsurilor, 
ne-am dat seama, 
cât suntem de rătăciţi, 
printre Clepsidrele sparte, 
de Zidurile Cioburilor tăioase, 
ale Disperării, 
unui Timp, 
al Nimănui, 

căruia nici o Inimă de Cer, 
a Lacrimilor unor Regrete, 
nu-i va putea spăla, 

Disperarea, 
oricâtă Apă a Uitării, 
ar folosi, 

pe feţele Zâmbetelor încleştate, 
ale Iluziilor Vieţii şi Morţii. 

58) încât îşi stinseră Lumânările Viselor 


Pierdut prin Condiţia Umană a Disperării, 

caut înfrigurat un adăpost, 

pe Buzele reci ale Cuvintelor, 

unde mai aşteaptă la rând alături de mine, 

atât de multe Clipe, 

fără adăpost, 

încât mă las convins să le cedez, 

fărâma mea de Identitate, 

câtorva dintre ele, 

care se prăbuşiră imediat, 

pe Ţărâna întrupării mele, 

fiind atât de istovite, 

de cât au vegheat la căpătâiul, 

Iluziilor Non-Sensurilor Existenţei, 
încât îşi stinseră, 

Lumânările Viselor, 
de Vântul aspru al Destinului, 
fără a mai ajunge să se topească vreodată, 
de dorul vreunei unei Iubiri. 

A 

59) In Ochii Lumii Deşertăciunii noastre 


M-am înecat de atâta Cer înnorat, 
pe care a trebuit să-l mestec, 
cât mai repede, 

în Privirile abătute ale Destinului, 
pe care nu am reuşit, 
să-l înţeleg niciodată, 
atunci când m-a despărţit, 
de mine însumi, 
lăsându-mă să cad, 
din braţele Amintirilor din Viitor, 
în prăpastia Iluziilor Non-Sensurilor Existenţei, 
prin care mai trece din când în când, 

Creatorul îndurerat, 

ca să-şi Contemple Greşeala Creaţiei, 

privind adânc, 

în Ochii Lumii Deşertăciunii noastre, 
pentru a se întreba, 
câte Păcate Originare a săvârşit, 
punându-ne să-i clădim Catedrale de Vise, 
din Vieţile noastre vândute Morţii. 

60) Să ne îmbrăţişeze cu aerul ei adolescentin 


Ziduri solitare de Regăsiri, 
zac ruinate, 

la marginea mormintelor de Gânduri, 
în care ne-am îngropat, 

Cuvintele rătăcite, 
din Cimitirele Sentimentelor, 
unde nu ne mai aşteaptă, 
nici o Speranţă vreodată, 
să ne îmbrăţişeze, 
cu aerul ei adolescentin, 
ca să ne întrebe, 

dacă am prins Eternitatea Clipei, 

de urechile Dorului, 

atunci când s-a făcut că nu ne aude, 

Iubirea, 

care o striga să oprească, 
alături de Lumina Divină, 
în care ne-am întrupat, 

Nemărginirea. 

61) Undeva în urmă într-o altă Existenţă 


Am urcat pe treptele Norilor, 
să-mi întâlnesc îngerul Păzitor, 
care tocmai se pregătise, 
să aducă o ploaie de Vise, 
peste întinderile musculare, 
ale Cuvintelor, 
ce nu-şi mai găseau locul, 
de atâta imensitate, 
ce umplea de bucurie, 

Inima de Cer, 
care se prăvălea, 
peste Ochii Luminii Divine, 
ai împlinirii, 

ce tocmai picta Icoanele unei Fericiri, 

pe Zidurile apăsătoare, 

ale Condiţiei Umane, 

care au rămas undeva în urmă, 

într-o altă Existenţă. 

62) Fântânile secate de îndestulare 


Eliberată de Durere, 

Moartea şi-a ucis propriul ei Sine, 
murind, 

pe Zidurile ruinate, 

ale Iluziilor Non-Sensurilor Existenţei, 
pe care ni le-au clădit, 
fântânile secate de îndestulare, 
ale cănilor de pustiu, 
în care Greşeala Creaţiei, 
ne toarnă Infernul zilnic, 
ce trebuie băut pe nesimţite, 
de către palmele istovite ale Iubirilor, 
în care nu se vor ghici niciodată, 
Amintirile Viitorului. 

63) Mântuiri Amăgitoare 


Rezemat de fruntea Creaţiei, 

Cerul s-a decis în cele din urmă, 
să-i vorbească deschis Lui Dumnezeu, 
despre Infernul, 

Iluziilor Non-Sensurilor Existenţei, 
iar rezultatul a fost, 
că a primit atâtea tunete de Gânduri, 
peste Cuvântul Facerii, 
ce a murit fulgerat, 
în timp ce ne îmbrăţişa, 

Absurdul înfometat, 
de noi Orizonturi ale Durerii, 
unnând să ne hrănim Voinţa, 
din cenuşa lui, 
pe străzile Vieţii inundate, 
cu Mântuiri Amăgitoare, 
ale Viselor, 

ce-şi deşartă trupurile vlăguite, 
în Moarte. 

64) Ţie Doamne Dumnezeul meu 


Zideşte-mi Doamne Sufletul, 
pe trupurile Orizonturilor nesfârşite, 
ale Iubirii, 

să pot zbura peste Universul infinit, 
al Creaţiei Tale, 

fără a rupe aripile îngerilor Păzitori, 

de care sunt nevoit să mă sprijin, 

atunci când voi trece, 

peste prăpăstiile fără Sfârşit sau început, 

ale Iluziilor Vieţii şi Morţii, 

pe care vreau să le astup, 

cu Credinţa, 

pe care ţi-o împărtăşesc, 

Ţie, 

Doamne Dumnezeul meu, 
din al cărui Cuvânt al Facerii, 
s-a născut Durerea şi Fericirea. 

65) Sub Cerul liber al străzilor de Cuvinte 


Râsetele isterice, 
ale Zodiilor, 
nu vor să-şi piardă, 
averile Zilelor, 
care par a se întoarce, 
împotriva Calendarului Durerii, 
aprinzând Infernul, 
al cărui Destin, 
ar fi ars oricum, 
pe streaşinile prăfuite, 
ale Cuvântului Facerii, 
sub care şi-a găsit, 
şi Condiţia Umană, 
adăpost provizoriu, 
pentru a nu rămâne, 
sub Cerul liber, 
al străzilor de Cuvinte, 
descompuse şi vagaboande, 
pe care Deşertăciunea, 
ni le rosteşte batjocoritor, 
atunci când vrem să ne clădim singuri, 
Catedrale pline de Icoane ale Iubirii, 
la care să ne închinăm, 

Creaţiei. 

66) Cuvinte recondiţionate 


La Piaţa de vechituri, 
a Gândurilor, 

se vând şi Cuvinte recondiţionate, 
care pot fi folosite, 
pe Vremea urâtă a Viselor, 
ca să nu ne murdărim, 
de Coşmaruri, 

înţelesurile cele noi şi strălucitoare, 
ale Vorbelor goale, 
la modă, 

pe străzile Destinelor, 
care poartă fuste mini, 
ce nu necesită nici un Răspuns, 
care să poată fi călcat, 
în picioarele lungi şi fade, 
ale Conştiinţei. 

67) Plasa roasă de Vremuri a Compromisurilor 


Rătăcirea a devenit, 
a doua natură umană a Durerii, 
ca să nu ne putem afla vreodată, 

Calea spre Absolutul, 

Amintirilor din Viitorul, 
pe care l-am părăsit, 
însoţiţi de Minciuna, 

Iluziilor Non-Sensurilor Existenţei, 
ce ne-au promis că ne vor înveşmânta, 
în faldurile multicolore ale Fericirii, 
care s-au dovedit a fi, 
de o calitate atât de îndoielnică, 
încât ni s-au decolorat, 
toate Promisunile, 
fiind obligaţi să cădem, 
în plasa roasă de Vremuri, 
a Compromisurilor, 
în care ne ducem şi azi, 
porţia de Durere, 
pe care o primim zilnic, 
de la Destin. 

68) Către Cerurile Cunoaşterii noilor Dureri 


Resturi de Zile, 
aruncate la întâmplare, 

pe Zidurile Neîntâmplătoare ale Conştiinţelor, 
se zbat între Iluziile Vieţii şi Morţii, 
să ne poată înălţa, 
către Cerurile Cunoaşterii, 
noilor Dureri, 

care ne sunt hărăzite de către Creaţie, 
pentru a-i întreţine acesteia Paradisul, 
cu Infernul din fiecare dintre noi, 
cei istoviţi de muncile sfinte, 
ale Păcatelor Originare, 
care ne-au redus Eternitatea Clipei, 
la un maldăr deznădăjduit de Ani, 
grei şi apăsători, 
ai Deşertăciunii. 

69) Câteva pene de Gânduri 


Ce-a mai rămas din noi, 

Doamne Dumnezeule, 
decât câteva pene de Gânduri, 
ce ne străjuiau, 
undeva-cândva, 

Aripile de Dor, 
ale îngerilor Păzitori, 
alături de care, 

îţi construiam Catedrale de închinăciune, 
pline de Icoanele Iubirii, 
la care să ne închinăm Paşii, 

Fericirii şi nu ai Regretelor, 
care ne pustiesc, 

Inimile de Cer greu şi mohorât, 
pe care Destinele Creaţiei Tale, 
ni l-au dat, 

spre a-1 duce în spinarea Viselor noastre, 
ce-abia se mai urnesc, 
de Coşmarurile de plumb, 
ale Zilelor, 

pe care Timpul le spânzură, 

la fiecare colţ de stradă, 
al Uitării, 

spre a le da drept exemplu, 

Infernului, 

despre cum trebuie să-i fie întreţinută, 

Imaginea, 

propriului Tărâm. 

70) Târgul de Impresii 


Respiraţii de Vise, 

proaspete şi decongelate, 

din Frigul de Sfârşit de Lume, 

al Cuvintelor năucite, 

de atât de multe raioane de întrebări, 

câte pot exista, 

la Târgul de Impresii, 

al Infernului din noi înşine, 

unde vrem să primim cât mai ieftin, 

Iluziile Vieţii şi Morţii, 

de care suntem atât de înfometaţi, 

la mesele Zilelor pustii şi goale, 

pe care le admiră, 

Păcatele Originare, 
ale Creaţiei. 

71) Să laşi Iubirea Luminii Divine 


Nu am fost niciodată izgoniţi, 
din Paradisul Totului Primordial, 

Doamne, 

de unde ni se trag, 

Amintirile din Viitor, 
ci am fost amăgiţi, 

să urmăm Iluziile înşelătoare ale Minciunii, 
care se dădea drept Adevăr Absolut, 
atunci când se oglindea, 
în cioburile rămase, 
din Marea Spargere, 
a Totului Primordial, 
iar unul dintre acestea, 
eşti şi Tu, 

Doamne, 

care ai putea să-ţi retragi, 

Păcatele Originare, 

ale Deşertăciunii, 

şi să laşi Iubirea Luminii Divine, 

să ne înveşmânte Destinele, 

atât de Compromise, 

ale Absurdului acestei Lumi. 

72) Unde să binecuvântăm numele Tău Doamne 


De ce n-ai clădit astfel Cuvântul Facerii, 
Doamne, 

încât să ne regăsim în imensitatea lui, 

Amintirile din Viitor, 
care să ne devină o Realitate a Prezentului, 
unde să binecuvântăm numele Tău Doamne, 
fără să mai trecem, 

prin Apele tulburi şi sfâşietoare ale Suferinţelor, 
izvorâte, 

din întunericul Păcatelor Originare, 
care ne eclipsează şi acum, 

Lumina Divină a Mântuirii, 
de noi înşine, 

cei înfometaţi de Adevăr Absolut, 
chiar dacă suntem condamnaţi Cunoaşterii, 
Iluziilor Non-Sensurilor Existenţei. 

73) Frigul Lacrimilor greu şi pătrunzător 


Ne-am împotmolit, 

în Ziua de naştere a Cuvântului Facerii, 

Suferinţelor, 

care ne aşteaptă mereu, 

alături de Iluziile Vieţii şi Morţii, 

să ne poată împărtăşi Visele împlinte, 

ale Absurdului, 

pe care suntem obligaţi să le urmăm, 
până dincolo de Păcatele Originare, 
ale Deşertăciunii, 
în care ne-am înecat, 

Sentimentele înveşmântate, 
de Frigul Lacrimilor, 
greu şi pătrunzător, 
ce ni se scurge şi acum, 
de pe Buzele Singurătăţii, 
unor Zâmbete încleştate. 

74) Catedralele somptuoase ale Dezmăţului 


Cum aş putea Doamne să mă revolt, 
când genunchii Gândurilor mele, 
stau lipiţi de fruntea Iluziilor Vieţii şi Morţii, 
prin care îmi curge, 

Sângele Genelor defecte ale Străbunilor, 
în Suferinţe, 

ce au pictat Icoanele amăgitoare, 
ale Iubirilor false, 

din Catedralele somptuoase ale Dezmăţului, 
prin care ni se arată opulenţa şi fastul, 
greu şi apăsător, 
ce ne poate călca în picioare, 
zdrobindu-ne fiecare osicior al Clipelor, 
ce ar îndrăzni să ne ia apărarea. 

75) Agăţaţi de Păcatele Originare 


Caravanele Ridurilor, 
pierdute prin Tărâmurile Infernului, 
din Cuvintele măcinate de arşiţa, 
Privirilor încleştate în Zâmbetele amare, 
ale Gândurilor ascunse, 
care ne-au incendiat, 
până şi Inimile de Vânt, 
ale Compromisurilor, 
pe care le-am pus în vânzare, 
la tarabele Lacrimilor de Vise, 
în care credeam undeva-cândva, 
că ne-am găsit oaza salvatoare, 
de unde să putem evada, 
de noi înşine, 
cei înlănţuiţi, 

de Iluziile Vieţii şi Morţii, 
pentru a ne împlini Destinele, 
agăţaţi de Păcatele Originare. 

76) La Expoziţia Infernului 


Strigăte surde, 
zadarnice, 

şi pline de Remuşcări apocaliptice, 
sculptează faţa Marilor Tăceri, 
ale Condiţiei Umane, 
a cărei statuie, 
am vrea să o prezentăm, 
la Expoziţia Infernului, 
ce are loc în Sufletele noastre, 
la fiecare început de Durere, 
din Zilele forţate să se prostitueze, 
de Iluziile Non-Sensurilor Existenţei, 
a căror dorinţă o împărtăşim, 
fără voia noastră, 
chiar şi atunci, 
când pretindem că iubim. 

77) Nu a vrut niciodată să creadă în noi 


Dansează-mă Viaţă, 
măcar odată, 

să-i pot arăta Morţii cât eşti de talentată, 
în arta Compromisurilor, 
de a fi noi înşine, 
pe scena lunecoasă, 
a Iluziilor Non-Sensurilor Existenţei, 
unde ştiu că ar fi trebuit să te văd, 
însoţind doar Absurdul, 
de mâna muncită a Destinului, 
să ne sorteze nouă Suferinţele, 
pe patinoarul acestei Lumi, 
unde doar Păcatele Originare, 
pot să admire, 
cum ni se sparge, 
gheaţa înşelătoare a Cuvintelor, 
ce le rostim unei Iubiri, 
care nu a vrut niciodată, 
să creadă în noi. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.16-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. In poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 

imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei armonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 

abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 

”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută ”pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 

eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 

formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita «inspiraţie» la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modern refonnulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 

lea, de la Kirkegaard şi pînă la Sartre, cu nuanţe specifice. 
O poezie în tennenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 

obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 

voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale'. „Plugul 
Deşertăciunii sapă adînc,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. In registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 


95 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 

atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii , încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 

punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 

actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 

„Etemităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Câmeci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 

scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi unne de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a 

100 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 

revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

■ Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara indoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 

o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 

interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioara" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîrşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 


104 



SORIN CERIN 

- OMUL ESTE O ŞOAPTĂ MINCINOASĂ A 
CREAŢIEI - 

-poeme filosofice- 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor sale(Greşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 

Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .Intre 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 

■ Culegere de înţelepciune - Opere Complete de 
Aforisme - Ediţie de ReferinţăWisdom Collection - 
Complete Works of Aphorisms - Reference 
Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 

* Dumnezeu şi Destin God and Destiny2014 

* Rătăcire Wandering2013 

* Libertate Freedom2013 

* Cugetări esenţiale2013 

« Antologie de înţelepciuneAnthology of 

wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

- DeşertăciuneVanity 2011 

■ Paradisul şi InfernulParadise and Inferno 2011 

■ PăcatulThe Sin 2011 

■ IluminareIllumination 2011 Conţine un număr de 
693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

■ InţelepciuneThe book of wisdom 2009 Conţine un 
număr de 1492 aforisme. 

■ învaţă să mori 2009 Conţine un număr de 1219 
aforisme. 

- Nemurire 2009 Conţine un număr de 856 aforisme. 

■ Revelaţii 21 Decembrie 20122008 Conţine un 

număr de 2509 aforisme. 

Volume de inspiraţie sapienţială 

- IubireAmourLove 2008 

• Antichrist, fiinţă şi iubire 2007 

Volume de studii filozofice 

- CoaxialismulThe Coaxialism2007 

- Moarte, neant aneant viaţă şi Bilderberg Group2007 

- Logica coaxiologică2007 

■ Starea de concepţiune în fenomenologia 

coaxiologică2007 

Volume de poezie fdozofică 

* Steaua Nemuririi - Poeme filosofice Statele Unite 
ale Americii 2018 The Star of Immortality- 
Philosophical poems -the United States of 
America 2018 

- Iluzia Mântuirii- Poeme filosofice Statele Unite ale 
Americii 2018 

■ întâmplare Neîntâmplătoare - Poeme filosofice 
Statele Unite ale Americii 2018 

* Singurătatea Nemuririi - Poeme filosofice Statele 
Unite ale Americii 2018 

■ Drame de Companie - Poeme filosofice Statele 
Unite ale Americii 2018 

* Calea spre Absolut - Poeme filosofice Statele Unite 
ale Americii 2018 

■ Dumnezeul meu - Poeme filosofice Statele Unite 
ale Americii 2018 

- Angoase existenţiale- Poeme filosofice Statele 
Unite ale Americii 2 018 Existenţial Anguishes - 
Philosophical poems the United States of 
America 2018 

* Mai Singur - Poeme filosofice Statele Unite ale 
Americii 2018 

■ Pe Umerii Lacrimii Unui Timp - Poeme filosofice 
Statele Unite ale Americii 2018 

- în sălbăticia Sângelui - Poeme filosofice Statele 
Unite ale Americii 2018 

- început şi Sfârşit - Poeme filosofice Statele Unite 
ale Americii 2018 

- Marea Iluzie a Spargerii Totului Primordial - Poeme 
filosofice Statele Unite ale Americii 2018 

- Transcendental - Poeme filosofice Statele Unite ale 
Americii 2018 

- Amintirile Viitorului - Poeme filosofice Statele 
Unite ale Americii 2018 

■ înţelesul Iubirii -Poeme filosofice Statele Unite ale 
Americii 2018 

* Tot ce a rămas din noi este Iubire -Poeme filosofice 
Statele Unite ale Americii 2018 

- Creaţia Iubirii -Poeme filosofice Statele Unite ale 
Americii 2018 

- Zâmbetul este floarea Sufletului -Poeme filosofice 
Statele Unite ale Americii 2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficei81 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

Străinul Subconştient al Adevărului Absolut - 
Poeme filosofice ( Statele Unite ale Americii) 2016 
Paradigma Eternităţii - Poeme filosofice ( Statele 
Unite ale Americii) 2016 

Marea Contemplare Universala - Poeme filosofice ( 
Statele Unite ale Americii) 2016 

Bisericile Cuvintelor - Poeme filosofice ( Statele 
Unite ale Americii) 2016 

Trafic de carne vie - Poeme filosofice ( Statele 
Unite ale Americii) 2016 

Vremurile Cuielor Tulburi - Poeme Filosofice ( 
Statele Unite ale Americii)2016 

Divinitate - Poeme Filosofice ( Statele Unite ale 
Americii) 2016 

La Cabinetul Stomatologic - Poeme Filosofice 
(Statele Unite ale Americii) 2016 

Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 
O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 
Bucureşti 2015 

Zile de Carton editura eLiteratura, Bucureşti 2015 
Fericire editura eLiteratura, Bucureşti 2015 
Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 

- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 
Politice Statele Unite ale Americii 2013 
Facerea lumii Statele Unite ale Americii 2013 

Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 


Volume de poezie de filosof ie a iubirii 

■ Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 

■ Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

* Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

- Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 

Volume de poezie de dragoste 

■ Adresa unei ceşti de cafea 2013 

- Memento Mori 2012 

- Parfum de eternitate 2012 

- Umbrele Inimilor 2012 

- Inimă de piatră amară 2012 

- Legendele sufletului 2012 

- Adevăr, Amintire, Iubire 2012 

- Eram Marile Noastre Iubiri 2012 

- Suflete pereche 2011 

- Templul inimii 2011 

■ Poeme de dragoste 2009 

Romane 

■ Destin 2003 

• Trilogia Destiny cu 

volumele PşychaApocalips a şi Exodus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

■ The origin of God apărut în Statele Unite ale 
Americii cu volumele The Divine Light PsychoThe 
Apocalypse şi Exodus2006 

